Libethenit

Libethenit je minerál kryštalizujúci v rombickej sústave, chemicky hydroxofosforečnan meďnatý - Cu2(PO4)(OH).

Prvýkrát bol opísaný v Ľubietovej (nem. názov Libethen) pri Banskej Bystrici, podľa čoho dostal aj meno. Minerál pomenoval v roku 1823 August Breithaupt.

Charakteristika
Libethenit sa vyskytuje najčastejšie v podobe drobných zelených až čiernozelených kryštálov, ktoré majú oktaédrom podobný tvar. Býva však aj obličkovitý, guľovitý, radiálnolúčovitý, vláknitý alebo celistvý. Je to priesvitný minerál so skleným alebo mastným leskom.

Vznik
Vzniká ako sekundárny minerál v oxidačnej zóne medených ložísk.

Poznávanie
Na rozdiel od podobného malachitu sa ťažko rozpúšťa v kyseline chlorovodíkovej. Väčšinou sa vyskytuje v podobe drobných kryštálikov, len zriedka nad 1 mm.

Výskyty na Slovensku
 Ľubietová pri Banskej Bystrici, Veporské vrchy

Referencie

Pozri aj
 Zoznam minerálov

Iné projekty

Externé odkazy
 
 Libethenit na www.mindat.org

Rombické minerály
Fosfáty, arzenáty a vanadáty
Bodová grupa mmm
Minerály medi
Minerály fosforu
Minerály kyslíka
Minerály vodíka